
	ОБЩИНСКИ СЪВЕТ – ЕЛЕНА

	5070 гр. Елена, ул. „Иларион Макариополски” № 24
	e-mail: obs@elena.bg

	Телефон/факс: 06151/25-57
	web: obs.elena.bg


РЕШЕНИЕ

№ 77/ 30.11.2006г.

ПРОТОКОЛ № 13/30.11.2006г.
ОТНОСНО: Отдаване под наем на помещение находящо се в гр. Елена, ул. “Ил. Макариополски” № 5.

На основание чл. 21, ал.1, т.8 от ЗМСМА, чл.14, ал.1 от ЗОС и във връзка с чл.50, т.1 и чл.49, ал.2 от НРПУРОИКПКООЕ, Общински съвет – Елена 

РЕШИ:
1. Утвърждава тръжни условия и комисия за отдаване под наем за срок от 5 /пет/ години чрез търг с тайно наддаване на имот – помещение със застроена площ от 6 кв.м., ул.”Ил. Макариополски” № 5, гр. Елена, при граници на помещението вътрешни стени и улица, актувано с АОС № 91/26.08.1996г. 
1.1. Начална тръжна цена – 36,28лв. месечен наем без ДДС.

1.2. До участие в търга се допускат лица, регистрирани като търговци, упражняващи търговска дейност – печатни произведения и копирни услуги, и нямащи просрочени парични задължения към община Елена.

1.3. Тръжната документация включва:

- предложение за цена;

- декларация за оглед на обекта;

- проекто-договор;

- тръжни условия;
- АОС на имота – копие.
1.4. Депозитът за участие е в размер на три месечни наемни вноска по първоначалната тръжна цена.

2. Търгът да се проведе от комисия в състав:

Председател: Йордан Кирчев – Зам. кмет;

Членове: 1. Веселка Коева – юрист;

2. Петя Добрева – Ст. специалист “ОСП”;

3. Димка Петрова – Гл. счетоводител;

4. Георги Аргиров – Общински съветник;

5. Стоян Николов – Общински съветник.

Резервни членове:

1. Йордан Цветанов – Юрист;

2. Силвия Мирянова – Мл. счетоводител;

3. Красимир Николов – Общински съветник.
3. Възлага на кмета на общината провеждането на търга и го упълномощава да сключи договора за наем.

	(Симеон Кънчев)


